
R E P U B L I K A  H R V A T S K A
 
R J E Š E N J E
 
Općinski sud u Velikoj Gorici, Prekršajni odjel, po sucu Damiru Tepešu, uz sudjelovanje zapisničarke Martine Krulc, u postupku izvršavanja novčane kazne izrečene osuđeniku Robertu Novaku, zbog prekršaja iz čl. 296. st. 1. Zakona o autorskom pravu i srodnim pravima, 14. srpnja 2026.,
 
r i j e š i o    j e
 
[bookmark: _Hlk219288648][bookmark: _Hlk220054042]I. Na temelju čl. 152. st. 6. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22) neplaćena novčana kazna osuđeniku Robertu Novaku, OIB: 50798906719, rođenom 9. kolovoza 1977., s prebivalištem u Velikoj Gorici, Ulica Josipa Kozarca 4, u iznosu 398,17 eura (tristodevedesetosam eura i sedamnaest centi), izrečena presudom Općinskog prekršajnog suda u Zagrebu, poslovne oznake Pp-13691/2023 od 6. studenog 2023., zamjenjuje se radom za opće dobro u trajanju od 20 (dvadeset) sati.
II. Osuđenik se upućuje na izvršavanje rada za opće dobro iz točke I. ovog rješenja u ustanovu i drugu pravnu osobu s kojima je ministarstvo nadležno za poslove pravosuđa i uprave sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
III. Ukoliko osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno čl. 152.c st. 6. Prekršajnog zakona ili ga ne izvrši svojom krivnjom u roku koji je za to određen sukladno čl. 34. st. 3. Prekršajnog zakona, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora u trajanju od 10 (deset) dana.
 
Obrazloženje
 
Presudom Općinskog prekršajnog suda u Zagrebu, poslovne oznake Pp-13691/2023 od 6. studenog 2023. osuđeniku Robertu Novaku izrečena je novčana kazna u iznosu 398,17 eura (tristodevedesetosam eura i sedamnaest centi). Odluka o prekršaju postala je pravomoćna 8. veljače 2024., a izvršna 24. veljače 2024. Budući osuđenik u roku određenom u odluci o prekršaju nije platio novčanu kaznu, niti je naplaćena prisilno, odlučeno je kao pod točkom I. izreke rješenja, kako je to propisano odredbom čl. 34. st. 6. Prekršajnog zakona računajući da se svakih započetih trideset devet eura i osamdeset dva centa novčane kazne zamijeni s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest sati niti dulji od dvjesto četrdeset sati, a zatvor ne smije biti kraći od tri dana ni dulji od šezdeset dana.
Prema odredbi čl. 151. st. 2. Prekršajnog zakona pravomoćna odluka izvršava se kad je uredno dostavljena osuđeniku i kad za njeno izvršenje ne postoje zakonske smetnje.
Kako su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz čl. 152.a st. 2. Zakona, s područja svoje nadležnosti.
Rješenjem je određena i zamjena neplaćene novčane kazne kaznom zatvora za slučaj da osuđenik ne prihvati rad za opće dobro sukladno čl. 152.c st. 6. Prekršajnog zakona ili ga ne izvrši svojom krivnjom u roku koji je za to određen sukladno čl. 34. st. 3. Prekršajnog zakona.
Ukoliko osuđenik plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi čl. 34. st. 7. Prekršajnog zakona.
Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada za opće dobro sukladno čl. 152.c st. 1. i st. 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.
 
Velika Gorica, 14. srpnja 2026. 

	 Zapisničarka
	 
	 Sudac

	 Martina Krulc
	 
	Damir Tepeš


 
 
Uputa o pravnom lijeku:
Protiv ovog rješenja dopuštena je žalba u roku 3 (tri) dana od dana dostave. Žalba se podnosi Općinskom sudu u Velikoj Gorici, Prekršajni odjel, Trg kralja Tomislava 36, Velika Gorica, u dva primjerka, a o žalbi odlučuje Visoki prekršajni sud Republike Hrvatske.

Dostaviti:
1. osuđenom
2. Općinskom prekršajnom sudu u Zagrebu 
3. Zatvoru u Zagrebu, po pravomoćnosti
4. u spis      

